CELEX: 62021TN0019
Language: mt
Date: 2021-01-19 00:00:00
Title: Kawża T-19/21: Rikors ippreżentat fid-19 ta’ Jannar 2021 – Amazon.com et vs Il-Kummissjoni

1.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/34
            
         
      Rikors ippreżentat fid-19 ta’ Jannar 2021 – Amazon.com et vs Il-Kummissjoni
      (Kawża T-19/21)
      (2021/C 72/46)
      Lingwa tal-kawża: l-Ingliż
      
         Partijiet
      
      
         Rikorrenti: Amazon.com, Inc. (Wilmington, Delaware, l-Istati Uniti), Amazon Services Europe Sàrl (Lussemburgu, il-Lussemburgu), Amazon EU Sàrl (il-Lussemburgu), Amazon Europe Core Sàrl (il-Lussemburgu) (rappreżentanti: A. Komninos u G. Tantulli, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla parzjalment id-Deċiżjoni tal-Kummissjoni Ewropea C(2020) 7692 final tal-10 ta’ Novembru 2020 għal dik il-parti li teskludi lill-Italja mill-ambitu tal-investigazzjoni u mill-konsegwenzi legali tal-Artikolu 11(6) tar-Regolament 1/2003;
               
            
                  —
               
               
                  tordna lill-Kummissjoni tbati l-ispejjeż tar-rikorrenti marbuta ma’ dawn il-proċeduri.
               
            
         Motiv u argumenti prinċipali
      
      Insostenn tar-rikors tagħhom, ir-rikorrenti jinvokaw motiv uniku li abbażi tiegħu d-deċiżjoni kkontestata neħħiet illegalment lill-Italja mill-ambitu tal-Każ AT.40703 u eskludiet lill-Italja mill-konsegwenzi legali tal-Artikolu 11(6) tar-Regolament 1/2003. B’dan il-mod, id-deċiżjoni kkontestata kisret l-Artikolu 11(6) tar-Regolament 1/2003 u ppreġudikat l-effettività tiegħu u/jew injorat l-Artikolu 11(6) tar-Regolament 1/2003 u nnegat l-iskop tal-eżistenza tiegħu.